Primele imagini ale Pământului văzut din spațiu, fotografiate cu ajutorul unei rachete V2.
Primele imagini ale Pământului văzut din spaţiu au fost luate de pe o rachetă V2. Acum 74 de ani, o rachetă V2 cu o cameră la bord, decola de lângă New Mexico. Imaginile erau alb-negru şi au devenit rapid un fenomen mondial.
Una dintre primele inovaţii de după cel de-al Doilea Război Mondial a fost folosirea rachetelelor V2, capturate de la nazişti, pentru cercetarea atmosferei superioare şi a spaţiului.J. Allen Hynek şi Clyde Holliday, de la baza White Sands, şi-au dat seama că o cameră instalată pe rachetă ar putea captura imagini de valoare ştiinţifică de la mare altitudine.Holliday a modificat o cameră de filmat ca să reziste şocurilor decolării şi aterizării şi a proiectat un container special pentru film. Camera era acţionată de un motor electric luat de la sistemul de control al mitralierei de pe bombardierul B 29.Pe 24 octombrie 1946, racheta V2 care conţinea camera, s-a ridicat 100 de kilometri deasupra oraşului New Mexico. În doar câteva minute, combustibilul a fost consumat şi racheta a căzut pe pământ. Abia a doua zi a putut fi recuperată camera. Lentilele şi bateria erau distruse, dar carcasa filmului a rezistat.Primele imagini alb-negru care arătau Pământul din spaţiu, au devenit un fenomen global. Curbura Pământului era vizibilă clar, ca şi norii groşi peste vestul Americii.Astfel, Hynek şi Holliday au arătat lumii cum un instrument al terorii poate oferi imagini nemaivăzute ale lumii noastre. Iar Hynek a devenit celebru ulterior datorită Proiectului Blue Book, de studiere a OZN-urilor.